সায়েদুর রহমান

সায়েদুর রহমান একজন বাংলাদেশী চিকিৎসক। তিনি বাংলাদেশ মেডিক্যাল বিশ্ববিদ্যালয় ফার্মাকোলজি বিভাগের অধ্যাপক এবং বিশ্ববিদ্যালয়টির সাবেক উপাচার্য। এছাড়া, তিনি মুহাম্মদ ইউনূসের নেতৃত্বাধীন অন্তর্বর্তীকালীন সরকারের প্রধান উপদেষ্টার বিশেষ সহকারী হিসেবে প্রতিমন্ত্রী পদমর্যাদায় দায়িত্ব পালন করেছেন।

শিক্ষাজীবন
তিনি ১৯৭৮ সালে নটরডেম কলেজ থেকে উচ্চমাধ্যমিক এবং চট্টগ্রাম মেডিকেল কলেজ থেকে এমবিবিএস পাশ করেন। পরবর্তীকালে তিনি ঢাকা বিশ্ববিদ্যালয়ের অধীনে ইনস্টিটিউট পোস্ট গ্র্যাজুয়েট মেডিসিন অ্যান্ড রিসার্চ থেকে উচ্চতর ডিগ্রি গ্রহণ করেন।

কর্মজীবন
সায়েদুর রহমান স্যার সলিমু্ল্লাহ মেডিকেল কলেজে শিক্ষকতা করেছেন। পরবর্তী সময়ে বাংলাদেশ মেডিক্যাল বিশ্ববিদ্যালয় যোগ দেন। তিনি বিএসএমএমইউ-এর রেজিস্ট্রার, ইনফরমেশন টেকনোলজি বিভাগের পরিচালক এবং ফার্মাকোলজি বিভাগের চেয়ারম্যান হিসেবে দায়িত্ব পালন করেন। তিনি ২০২৪ সালের ২৭ আগস্ট থেকে ১০ নভেম্বর পর্যন্ত বাংলাদেশ মেডিক্যাল বিশ্ববিদ্যালয়ের (বিএমইউ) উপাচার্য হিসেবে দায়িত্ব পালন করেন। একই বছর ১০ নভেম্বর তিনি প্রতিমন্ত্রীর পদমর্যাদায় মুহাম্মদ ইউনূসের অন্তর্বর্তীকালীন সরকারের প্রধান উপদেষ্টার বিশেষ সহকারী নিযুক্ত হন।

তথ্যসূত্র

বিষয়শ্রেণী:বাংলাদেশী চিকিৎসক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:চট্টগ্রাম মেডিকেল কলেজের প্রাক্তন শিক্ষার্থী
বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা
বিষয়শ্রেণী:বাংলাদেশ মেডিক্যাল বিশ্ববিদ্যালয়ের উপাচার্য
বিষয়শ্রেণী:জীবিত ব্যক্তি